PATVIRTINTA

Šilalės rajono savivaldybės

administracijos direktoriaus

2020 m. kovo d. įsakymu

Nr. DĮV-

**ŠILALĖS RAJONO SAVIVALDYBĖS ADMINISTRACIJOS UPYNOS SENIŪNIJOS**

**2020 METŲ VEIKLOS PLANAS**

Planas parengtas 2020-ųjų metų laikotarpiui.

**BENDROJI DALIS**

**Seniūnijos aplinka** – Šilalės rajono savivaldybės administracijos Upynos seniūnijos teritorija. Teritorijos plotas – 10600 ha, iš jų 6736 ha žemės ūkio naudmenų. Seniūnijoje yra 51 kaimas. Seniūnijos centras – Upynos miestelis ir 4 didesnės gyvenvietės: Naujojo Obelyno, Vytogalos, Varsėdžių ir Paežerio.

Seniūnijos teritorijoje gyvena 1650 gyventojų.

Seniūnijos bendras vietinės reikšmės kelių ilgis 138,86 km, iš jų su žvyro danga – 49 km, kiti – gruntiniai keliai. Taip pat prižiūrima 11,9 km gatvių, 1,5 km pėsčiųjų takų ir 3634 kv. m mašinų stovėjimo aikštelių.

Dalis seniūnijos įeina į Pagramančio regioninio parko teritoriją. Turistų pamėgtos lankytinos vietos: lakūno Stasio Girėno gimtinė-muziejus, Upynos liaudies amatų muziejus, Upynos Švč. Mergelės Marijos bažnyčia, Varsėdžių Šv. Roko bažnyčia.

Seniūnija prižiūri Upynos ir Varsėdžių civilines kapines, Senąsias žydų kapines ir masinę žudynių vietą Galvyčių kaime. Seniūnijos teritorijoje yra penki piliakalniai: Vedrių, Užpilio (Kazokų), Kalvalių, Gegužkalnio ir Pamėnkalnio, 11 senkapių, paminklų, kryžių įvairioms progoms atminti.

Seniūnijai priskirtos funkcijos įgyvendinamos Šilalės rajono savivaldybės biudžeto lėšomis, LR valstybės biudžeto lėšomis ir kitais ištekliais.

**Seniūnijos vidinė struktūra.** Seniūnijoje yra 14 pareigybių (11,5) etato. Dirba du valstybės tarnautojai (seniūnas ir seniūno pavaduotojas), 4 specialistai, dirbantys pagal darbo sutartis (vyriausiasis buhalteris –1 etatas, žemės ūkio specialistas – 1 etatas, socialinis darbuotojas – 1 etatas, socialinis darbuotojas darbui su rizikos šeimomis – 1 etatas) vairuotojas – l etatas, valytojas – 1 etatas, aplinkos tvarkytojas –0,5 etato, Upynos kapinių prižiūrėtojas – 1 etatas, Varsėdžių kapinių prižiūrėtojas – 0,5 etato ir trys sezoniniai darbininkai (kūrikai) po 0,5 etato.

Seniūnija suskirstyta į 4 seniūnaitijas: Upynos, Vytogalos, Naujojo Obelyno ir Varsėdžių.

Seniūnijos teritorijoje registruotos 4 kaimų bendruomenės: Upynos, Vytogalos, Naujojo Obelyno ir Varsėdžių.

Seniūnijos apskaitoje yra 4 savivaldybės būstai, 5 socialiniai būstai ir bendrabutis.

Žmogiškieji ištekliai – seniūnijos darbuotojai, jų kvalifikacija, seniūnaičiai, seniūnijos gyventojai.

**VEIKLOS TIKSLAI IR UŽDAVINIAI**

**Veiklos plano tikslai:**

1**.** Savivaldybės institucijų priimtų sprendimų įgyvendinimo organizavimas, priskirtų paslaugų teikimo gyventojams administravimas.

2. Teigiamo seniūnijos įvaizdžio kūrimas, seniūnijos infrastruktūros gerinimas, pastatų, gatvių, kelių priežiūra, liaudies tradicijų bei paveldo išsaugojimas ir puoselėjimas, kultūrinės veiklos organizavimas, gyventojų bendruomeniškumo skatinimas.

**Šių tikslų įgyvendinimui keliami uždaviniai:**

1**.** Rengti susitikimus su seniūnijos bendruomenių gyventojais, teikti jiems informaciją apie savivaldybės, seniūnijos veiklą, atsakyti į jiems rūpimus klausimus.

2. Bendradarbiauti su seniūnijos bendruomenių pirmininkais ir seniūnaičiais, aktualiausius klausimus aptarti bendruose susitikimuose, išplėstinėse seniūnaičių sueigose.

3. Užtikrinti efektyvų ir sistemingą seniūnijos valstybės tarnautojų ir darbuotojų dalyvavimą mokymuose, kvalifikacijos kėlimo kursuose.

4. Pagerinti seniūnijos valstybės tarnautojų ir darbuotojų darbo sąlygas, modernizuojant darbo vietas, diegiant naujesnes informacines sistemas.

**VEIKLOS PROGRAMOS**

Upynos seniūnija 2020 metais vykdys šias veiklos programas:

1. (01) Savivaldybės funkcijų įgyvendinimo ir valdymo tobulinimo programa.

2. (05) Kultūros ugdymo ir etnokultūros puoselėjimo programa.

3. (06) Kūno kultūros ir sporto programa.

4. (08) Valstybinių (perduotų savivaldybėms) funkcijų vykdymo programa.

5. (09) Socialinės apsaugos plėtojimo programa.

6. (11) Komunalinio ūkio ir turto programa.

**SAVIVALDYBĖS FUNKCIJŲ ĮGYVENDINIMO IR VALDYMO TOBULINIMO PROGRAMA (01)**

**Tikslas. Užtikrinti visų seniūnijai priskirtų funkcijų įgyvendinimo organizavimą ir kontrolę, gerinti gyventojų aptarnavimą, infrastruktūros funkcionavimą ir plėtrą, biudžeto lėšų panaudojimą.**

**Tikslo įgyvendinimo aprašymas.**

Seniūnija yra Savivaldybės administracijos filialas. Jos veiklą reglamentuoja Savivaldybės administracijos direktoriaus patvirtinti seniūnijos veiklos nuostatai. Seniūnijos veikla finansuojama iš savivaldybės biudžeto.

Seniūnijos seniūnas atlieka notarinius veiksmus, išduoda gyventojams pažymas apie šeimos sudėtį, vertina atskirų asmenų gyvenimo sąlygas, teikia pasiūlymus dėl socialinės paramos teikimo gyventojams, tvarko gyventojų registrą, organizuoja viešuosius ir visuomenei naudingus darbus, rūpinasi bendrojo naudojimo teritorijų, gatvių, šaligatvių valymu ir priežiūra, teikia pasiūlymus dėl kelių, gatvių, aikščių tvarkymo, rūpinasi priklausančių pastatų remontu, gatvių apšvietimu, paminklų priežiūros, viešųjų paslaugų teikimo gyventojams. Šaukia gyventojų sueigas, teikia bendruomenių pastabas bei pasiūlymus savivaldybei. Su seniūnijos kraštotyrininkais rūpinasi liaudies tradicijų ir paveldo išsaugojimu bei puoselėjimu. Kartu su kultūros darbuotojais rengia valstybinių švenčių ir kitų atmintinų datų minėjimus, organizuoja sportinius ir kultūrinius renginius. Organizuoja ir kontroliuoja atliekų tvarkymo darbus, krūmų pakelėse kirtimą, nereikalingų medžių šalinimą, gatvių ir kelių priežiūrą, greideriavimą, žvyravimą, duobių taisymą, žiemos sezono metu sniego valymą ir šaligatvių barstymą. Organizuoja žaliųjų plotų, piliakalnių šienavimą bei priežiūrą, žemių valymą nuo šaligatvių, pralaidų tvarkymą, želdinių įsigijimą bei priežiūrą, pavėsinių ir lauko baldų priežiūra.

**Uždaviniai:**

1. Gerinti administracinių ir viešųjų paslaugų teikimo kokybę ir tobulinti vidaus administravimą.

|  |  |  |  |  |
| --- | --- | --- | --- | --- |
| **Laikotarpis** | **Priemonės pavadinimas** | **Už priemonių įgyvendinimą atsakingi darbuotojai** | **Lėšų poreikis Eur** | **Rezultatai** |
| 1 | 2 | 3 | 4 | 5 |
| 2020 m. | Seniūnijos vidaus administravimas, viešųjų paslaugų teikimo kokybės gerinimas | Seniūnijos darbuotojai | 97000 | Laiku paruošti, sutvarkyti ir pateikti dokumentai, ataskaitos Tarybai, Administracijos direktoriui, Merui, atsakymai į gyventojų prašymus, susirašinėjimas su kitomis įstaigomis. Gyventojų aptarnavimo kokybė, laiku išduotos pažymos, leidimai, atlikti notariniai veiksmai. Laiku parengtas dokumentacijos planas, paruošti ir perduoti dokumentai saugojimui .Ekonomiškas finansinių išteklių naudojimas. |

2.Gerinti darbuotojų darbo sąlygas.

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 1 | 2 | 3 | 4 | 5 |
| 2020 m. | Kompiuterio įsigijimas | Seniūnas | 500.00 |  |
|  | Traktoriuko žolei pjauti įsigijimas | Seniūnas | 3000.00 | Palengvės darbas seniūnijos pagalbiniams darbuotojams |

3. Užtikrinti efektyvų savivaldybei nuosavybės teise priklausančio turto naudojimą.

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur. | Rezultatai |
| 1 | 2 | 3 | 4 | 5 |
| 2020 m. | Seniūnijos administracinio pastato 1 kabineto remontas | Seniūnas | 1000.00 | Sutvarkytas ir prižiūrėtas ilgalaikis turtas |

4. Kelti seniūnijos darbuotojų kvalifikaciją.

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 1 | 2 | 3 | 4 | 5 |
| 2020 m. | Darbuotojų kvalifikacijos kėlimas | Seniūnas | 500.00 | Sustiprintos darbuotojų kompetencijos ir gebėjimai |

5.Stiprinti vietos valdžios ir bendruomenės ryšį

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 1 | 2 | 3 | 4 | 5 |
| 2020 m. kartą per ketv. | Išplėstinės seniūnaičių sueigos ir gyventojų susirinkimai | Seniūnas | 1218.00 | Skatinamas atsakingumas, pareigingumas, glaudesni ryšiai. Užtikrinamas seniūnijos veiklos viešumas. |
| 2020 m. balandžio mėn. | Suorganizuoti talką „Darom“ | Seniūnas | 100.00 | Gražesnė aplinka gyventojų poilsiui |
| 2020 m. | Remti bendruomenių iniciatyvas, padėti organizuojant renginius, dalyvauti juose. | Seniūnas | 200.00 | Stiprinamas ryšys su vietos bendruomenėmis |

**KULTŪROS UGDYMO IR ETNOKULTŪROS PUOSELĖJIMO PROGRAMA (05)**

**Tikslas. Sudaryti sąlygas seniūnijos gyventojams susipažinti su šiuolaikinėmis bei tradicinėmis profesionalaus ir mėgėjų meno kryptimis, ugdyti gyventojų etninę savimonę vykdant edukacines programas, skatinti gyventojų domėjimąsi seniūnijos istorine praeitimi, kultūriniu paveldu.**

**Tikslo įgyvendinimo aprašymas.**

Upynos seniūnija yra turtinga kultūrinio paveldo objektais. Seniūnijos centre veikia Liaudies amatų muziejus, kuriame surinkti Upynos apylinkių liaudies buities įrankiai, knygos, Šventųjų paveikslai ir kitas kultūros lobynas. Vytogalos kaime stovi transatlantinio lakūno Stasio Girėno gimtinė-muziejus, paminklas didžiajam keliautojui Matui Šalčiui, savo praeitį mena koplytėlės, kryžiai. Seniūnija kartu su Upynos kultūros namais rengia etnokultūrines vakarones jaunimui ir vyresniems, skamba etnografinės dainos ir šokami etnografiniai šokiai.

Jau tradicine tapo Upynos miestelio vasaros šventė su sportinėmis varžybomis. Šventės metu koncertuoja didelis būrys vietos meno mėgėjų, tai tarsi visų metų kultūrinės veiklos finalinis renginys, suburiantis visų amžiaus grupių žmones, ugdo bendruomeniškumą ir skatina labiau domėtis etnine kultūra.

**Uždaviniai**:

1. Ugdyti regiono senąsias tradicijas, etnografinį savitumą.

2. Kuo daugiau meno mėgėjų ir sportininkų įtraukti į seniūnijos kultūrinę ir sportinę veiklą.

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 1 | 2 | 3 | 4 | 5 |
| 2020 m. | Sausio 13-osios paminėjimas prie Atminimo laužo | Seniūnas,  kultūros darbuotojai | 50.00 | Pilietiškumo ugdymas |
| 2020 m. sausio 31 d. | Upynos kultūros namų atidarymo po renovacijos šventė | Seniūnas, kultūros darbuotojai | 1400.00 | Vietos gyventojų kultūrinis užimtumas, bendruomeniškumo ugdymas. |
| 2020 m. vasario 16 d. | Lietuvos Valstybės atkūrimo dienos paminėjimas | Seniūnas,  kultūros darbuotojai | 50.00 | Valstybingumo, pilietiškumo ugdymas |
| 2020 m. | Kitų valstybinių švenčių, atmintinų datų minėjimas | Seniūnas,  kultūros darbuotojai | 100.00 | Valstybingumo, pilietiškumo ugdymas |
| 2020 m. birželio 27 d. | Seniūnijos vasaros šventė | Seniūnas, kultūros darbuotojai, sporto klubas, kaimo bendruomenė | 3500.00 | Vietos gyventojų kultūrinis užimtumas |
| 2020 m. spalio mėn. | Rudens darbų užbaigimo šventė | Seniūnas, kultūros darbuotojai | 100.00 | Vietos gyventojų kultūrinis užimtumas, bendruomeniškumo ugdymas |
| 2020 m. gruodžio mėn. | Kalėdinės šventės ikimokyklinio amžiaus vaikams | Seniūnas | 300.00 | Ikimokyklinio amžiaus vaikų užimtumas |

**KŪNO KULTŪROS IR SPORTO PROGRAMA (06)**

**Tikslas.** Sporto renginių, vaikų, moksleivių ir jaunimo sporto plėtojimas, žmogaus sveikatos stiprinimas.

**Tikslo įgyvendinimo aprašymas.** Programa įgyvendina pagrindinę kūno kultūros ir sporto misiją-ugdyti sveiką ir fiziškai aktyvią visuomenę, kuo daugiau seniūnijos gyventojų įtraukti į organizuojamus kūno kultūros ir sporto renginius. Seniūnijoje yra stipri futbolo komanda, praėjusių metų seniūnijų sporto žaidynėse užėmusi antrąją vietą. Kasmet, per miestelio šventę, yra organizuojami įvairūs sportiniai renginiai, kuriuose aktyviai dalyvauja vaikai, jaunimas ir suaugę.

**Uždaviniai:**

1**.** Didinti seniūnijos gyventojų fizinį aktyvumą.

2. Organizuoti seniūnijos vasaros sporto šventę.

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 2020 m. | Pasirengimas seniūnijų sporto žaidynėms | Seniūnas, sporto klubas „Uppyna“ | 700.00 | Seniūnijos komandų subūrimas ir dalyvavimas žaidynėse |
| 2020 m. | Seniūnijos vasaros sporto šventė | Seniūnas, sporto klubas „Uppyna“ seniūnaičiai, Upynos kaimo bendruomenė | 300.00 | Skatinamas gyventojų fizinis aktyvumas |

**VALSTYBINIŲ (PERDUOTŲ SAVIVALDYBĖMS) FUNKCIJŲ VYKDYMO PROGRAMA (08)**

**Tikslas. Užtikrinti efektyvų valstybinių (perduotų savivaldybėms) funkcijų vykdymą**

**Tikslo įgyvendinimo aprašymas.** Ši programa skirta pagelbėti ūkininkams pasėlių deklaravimo ir kitais žemės ūkio klausimais, remti finansiškai ir kontroliuoti rizikos šeimų elgseną, ugdyti jų socialinius įgūdžius, išmokėti pašalpas mirusiųjų artimiesiems, organizuoti viešuosius darbus, tvarkyti gyventojų registrą.

**Uždaviniai:**

1. Užtikrinti žemės ūkio funkcijų vykdymą.

2. Dalyvauti įgyvendinant darbo rinkos politikos priemones.

3. Gerinti gyventojų aptarnavimo kokybę.

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 1 | 2 | 3 | 4 | 5 |
| 2020 m. | Žemės ūkio pasėlių deklaravimas, žemės ūkio valdų atnaujinimas, naujų valdų registravimas ir išregistravimas, konsultacijų suteikimas | Žemės ūkio specialistas | 13200.00 | Žemės ūkio funkcijų vykdymas |
| 2020 m. | Viešųjų darbų organizavimas | Seniūnas | 7200.00 | Bus įdarbinti 6 laikinai darbo neturintys asmenys, kurie įgaus galimybę užsidirbti lėšų ir atliks seniūnijos teritorijų tvarkymo darbus. |
| 2020 m. | Darbas su socialinės rizikos šeimomis | Socialinis darbuotojas darbui su rizikos šeimomis | 16500.00 | Nuolatinė kontrolė šeimų, įtrauktų į socialinės rizikos šeimų sąrašą. Jų apipirkimas, socialinių įgūdžių ugdymas. |
| 2020 m. | Gyvenamosios vietos deklaravimas, pažymų išdavimas, sprendimų dėl deklaravimo duomenų keitimo priėmimas, išvykimo iš LR deklaravimas. | Seniūno pavaduotoja | 800.00 | Palengvintas seniūnijos gyventojų aptarnavimas |
| 2020 m. | Socialinės pašalpos pinigais mirusiojo artimiesiems išmokėjimas | Seniūnijos darbuotojai | 8816.00 | Materialinė pagalba seniūnijos gyventojams |

**SOCIALINĖS APSAUGOS PLĖTOJIMO PROGRAMA (09)**

**Tikslas. Piniginės paramos ir socialinių paslaugų teikimas sunkiau besiverčiantiems seniūnijos gyventojams.**

**Tikslo įgyvendinimo aprašymas.** Socialinės paramos teikimo dokumentų priėmimas iš gyventojų ir tvarkymas. Socialinės paramos teikimas šeimoms, laikinai patekusioms į sunkią materialinę padėtį. Rūpinimasis senyvo amžiaus ir turinčiais negalią žmonėmis, jų lankymas, dokumentų šildymo kompensacijai gauti tvarkymas ir aprūpinimas kuru. Bendravimas su sveikatos priežiūros įstaigomis. Prašymų dėl paramos skyrimo nepasiturintiems asmenims iš Europos pagalbos fondo, maisto produktų priėmimas ir produktų išdalijimas.

**Uždaviniai:**

1. Teikti socialinę paramą piniginėmis išmokomis ir nepinigine forma.

2. Rūpintis vienišais senyvo amžiaus ir turinčiais negalią seniūnijos gyventojais.

3. Surengti ne mažiau 12 socialinės paramos teikimo komisijos posėdžių.

4. Organizuoti visuomenei naudingus darbus.

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 1 | 2 | 3 | 4 | 5 |
| 2020 m. | Socialinės paramos teikimo dokumentų priėmimas iš gyventojų ir jų tvarkymas | Socialinė darbuotoja | 15500.00 | Materialinė pagalba asmenims, laikinai patekusiems į sunkią materialinę padėtį. |
| 2020 m. | Socialinės paramos teikimo komisijos posėdžių rengimas | Seniūnas | 50.00 | Seniūnijos gyventojų rizikos šeimų asmeninių problemų sprendimas |
| 2020 m. | Mažas pajamas gaunančių šeimų, turinčių mokyklinio amžiaus vaikų, rėmimas | Socialinė darbuotoja | 220.00 | Nepasiturinčių šeimų vaikai bent dalinai aprūpinami mokyklinėmis prekėmis. |
| 2020 m. | Visuomenei naudingų darbų organizavimas | Seniūnas | 50.00 | Sutvarkytos seniūnijos gyvenvietės, viešosios erdvės, piliakalniai, senkapiai ir kt. objektai. |
| 2020 m. | Pagalba senyvo amžiaus vienišiems ir su negalia gyventojams. | Seniūnas  Socialinė darbuotoja ir atliekantys visuomenei naudingus darbus. | 50.00 | Moralinė ir fizinė pagalba |

**KOMUNALINIO ŪKIO IR TURTO PROGRAMA (11)**

**Tikslas. Užtikrinti komunalinio ūkio, viešosios infrastruktūros bei kito turto priežiūrą, kelių, gatvių, gyvenviečių teritorijų tvarkymą.**

**Tikslo įgyvendinimo aprašymas.** Ši programa skirta komunalinio ūkio paslaugų teikimo užtikrinimui-sanitariniam valymui, gyvenviečių, poilsiaviečių ir viešųjų erdvių tvarkymui, kelių, gatvių, šaligatvių priežiūrai ir remontui, kapinių, parkų, želdynų priežiūrai. Seniūnija rūpinasi Upynos miestelio ir Naujojo Obelyno, Vytogalos ir Varsėdžių gyvenviečių gatvių apšvietimu, apmoka už sunaudotą elektros energiją.

Seniūnija prižiūri vietinės reikšmės kelius, juos greideriuoja, valo sniegą, atlieka kitus priežiūros darbus. Taip pat seniūnija rūpinasi malkų pasiruošimu seniūnijos pastatų šildymui, tvarko piliakalnių, civilinių kapinių, senkapių teritorijas.

**Uždaviniai:**

1**.** Vykdyti kapinių ir viešojo ūkio priežiūrą.

2. Plėsti gyvenviečių apšvietimo tinklą.

3.Rūpintis atliekų tvarkymu.

4. Vykdyti kelių ir gatvių priežiūros darbus

|  |  |  |  |  |
| --- | --- | --- | --- | --- |
| Laikotarpis | Priemonės pavadinimas | Už priemonių įgyvendinimą atsakingi darbuotojai | Lėšų poreikis Eur | Rezultatai |
| 1 | 2 | 3 | 4 | 5 |
| 2020 m. | Prižiūrėti ir tvarkyti bendro naudojimo kapinių plotus, paremontuoti centrinius Upynos kapinių vartus. | Kapinių prižiūrėtojai | 12000.00 | Tvarkingos ir švarios kapinės, rūšiuojamos atliekos, laiku tiekiamas vanduo, pjaunama žolė suteikia moralinį pasitenkinimą kapinių lankytojams. |
| 2020 m. | Upynos miestelio ir gyvenviečių gatvių apšvietimo plėtros ir priežiūros darbai | Seniūnas | 9000.00 | Vakarais apšviestos gatvės suteikia žmonėms saugumo jausmą. |
| 2020 m. | Seniūnijos kelių ir gyvenviečių gatvių priežiūros, pakelių tvarkymo darbai | Seniūnas | 10500.00 | Prižiūrėti ir sutvarkyti seniūnijos keliai pagerina saugaus eismo sąlygas. |
| 2020 m. | Seniūnijos piliakalnių, senkapių tvarkymo darbai | Seniūnas | 1100.00 | Sutvarkytos ir gražesnės lankytinos vietos. |
| 2020 m. | Paežerio gyvenvietės gatvių apšvietimo įrengimo darbai | seniūnas | 10000.00 | Bus apšviesta gyvenvietė tamsiuoju paros laiku. |

**VERTINIMO KRITERIJAI**

**Veiklos rezultatai vertinami šiais kriterijais:**

1.Kokybiškas, dėmesingas seniūnijos gyventojų aptarnavimas;

2. Skirtų asignavimų tikslingas panaudojimas;

3. Kokybiškas švaros ir tvarkos palaikymas seniūnijos teritorijoje.

4. Gyventojų gerovė ir seniūnijos darbuotojų darbo sąlygų gerinimas;

5. Kultūros paveldo ir tradicijų išsaugojimas ir puoselėjimas.

**IŠVADOS**

2020 m. seniūnijos veiklos planas parengtas įgyvendinti seniūnijai pavestas funkcijas, užtikrinti infrastruktūros funkcionavimą ir plėtrą, gyventojų gyvenimo kokybę.

\_\_\_\_\_\_\_\_\_\_\_\_\_\_\_\_\_\_\_

PRITARTA:

Išplėstinės seniūnaičių sueigos

2020-02-20 protokolu Nr. D3-7